Kas põetud puukentsefaliit mõjub ka aastakümnete pärast? - Pere ja kodu
Lugeja küsib: Minu poeg, kes nüüd on juba täiskasvanud mees, põdes puukentsefaliiti aastakümneid tagasi.Ta sai sellest raskest haigusest küll terveks, kuid nüüd tunnen ma muret, kas põetud haigus võib ka aastakümneid hiljem põhjustada mõnda teist haigust või vaimset häiret.
Vastab perearst MADIS VESKIMÄGI:
Puukentsefaliidiga on nii, et mõni põeb seda püstijalu, kurtes vaid veidi “gripinähte” ja peavalu, teine kahjuks sureb. Mõnel ei jää mingeid jääknähte, mõnel aga tekivad ülitõsised ning sageli püsivad tüsistused.
Üldiselt on nii, et aastate jooksul jääknähud leevenevad ja mingeid muid haigusest tingitud tüsistusi (insult, dementsus vms) pole vaja karta rohkem kui neil, kes ei ole haigust põdenud.
Haiguse läbipõdemist saab hinnata vereproovis esinevate antikehade analüüsiga.
Puukentsefaliidivastase vaktsiini hind jahmatab